**ERASMUS+2019 „PRIPREMA,POZOR, EUROPA!“**

**-informiranje o projektu**

Broj projekta: 2019-1-HR01-KA116-060458

Trajanje projekta: 12 mjeseci (15.6.2019.-14.06.2020.)

Kontakt osoba: psihologinja, koordinatorica projekata, članica školskog projektnog tima zadužena za strukovno obrazovanje, sanjanovak@net.hr, 0915820853

**Ciljevi:**

Strateški ciljevi predviđeni školskom strategijom internacionalizacije i školskim razvojnim planom su:

-unaprjeđenje kompetencija učenika (razviti i poboljšati stručne, digitalne, jezične, međukulturalne

kompetencije učenika s ciljem unaprjeđenja postignuća i ishoda učenja)

-unaprjeđenje kompetencija nastavnika (razviti i poboljšati stručne, organizacijske, jezične, digitalne,

upravljačke i interkulturalne kompetencije te podići kvalitetu nastave kroz uvođenje novih

suvremenih metoda poučavanja)

-unaprjeđenje međunarodne dimenzije škole kroz suradnju s europskim strukovnim školama i povećanje prepoznatljivosti škole kroz različite aktivnosti promocije na lokalnoj i regionalnoj razini.

Kako bi se ostvarili postavljeni ciljevi, u Strategiji internacionalizacije planiramo niz aktivnosti:

projekte mobilnosti učenika i nastavnika te suradnju s europskim strukovnim školama. Projekti mobilnosti učenika i nastavnika te suradnja sa europskim strukovnim školama doprinose unaprjeđenju međunarodne dimenzije škole i povećavaju prepoznatljivost škole, kao i unaprjeđenju kompetencija sudionika. Projekt uključuje partnerstvo sa 6 različitih strukovnih škola, od kojih su 3 škole novi partneri, što je u skladu s planovima za školsku godinu 2019./2020.Broj od 24 učenika-sudionika projekta unutar je ciljanog maksimalnog broja planiranih mobilnosti učenika za školsku godinu 2019./2020.

**Aktivnosti:**

1. **mobilnost učenika (2 tjedna-kratkoročna)**-22 učenika kroz 3 tijeka mobilnosti u partnerstvu s 3 strukovne škole:

1. Salpaus, Lahti, Finska: 8 učenika (područje: automobilska tehnologija) i 1 nastavnik pratitelj

2. LP Pierre-Joel Bonte, Riom, Francuska: 8 učenika (područje: instalacije grijanja/vodoinstalacije i drvna tehnologija) i 1 nastavnik pratitelj

3. LP Thomas Edison, Echirolles, Francuska: 6 učenika (područje: elektrotehnika) i 1 nastavnik pratitelj

Uključujemo učenike svih trogodišnjih i četverogodišnjih zanimanja koja se obrazuju u našoj školi i time stvaramo jednake mogućnosti za učenike svih zanimanja. Glavna aktivnost mobilnosti učenika je stručna praksa u školskim radionicama i/ili tvrtkama.

Sudionici mobilnosti su malodobni učenici u dobi od 17 godina, koji uglavnom po prvi put borave u inozemstvu, važno je da imaju u pratnji odrasle osobe. Zbog planiranog broja od 6-8 učenika, u svakom tijeku mobilnosti, potreban je po jedan nastavnik-pratitelj. Pratitelji bi uz pratnju i potporu učenicima u adaptaciji i snalaženju u novoj sredini, imali i ulogu u superviziji i nadzoru obavljanja stručne prakse učenika. Pobrinut će da se sve planirane aktivnosti provode na način na koji je to između partnera dogovoreno te će imati priliku upoznati se s načinom na koji je organizirano strukovno školstvo zemlje domaćina. Sudjelovat će u procesu evaluacije projekta i diseminaciji rezultata mobilnosti.

Sve kratkoročne mobilnosti učenika su planirane u ožujku/travnju 2020. godine, što odgovara

partnerskim ustanovama, s obzirom na njihov školski kalendar, kao i našim učenicima i nastavnicima s obzirom na proces selekcije, pripreme i organizacije koji prethodi samoj mobilnosti.

1. **mobilnost učenika (dugoročna)**-od 92 dana za 2 učenika (područje: automobilska

tehnologija i elektrotehnika) u partnerstvu sa školom Gradia Jyväskylä iz Jyväskyle u Finskoj.

Tijekom dugoročne mobilnosti nastavnik pratitelj bi bio prisutan 8 dana kako bi

popratio adaptaciju učenika i supervizirao obavljanje stručne prakse u radionicama.

Dugoročne mobilnosti učenika su planirane od rujna do prosinca 2019.

1. **stručno osposobljavanje 5 selekcioniranih nastavnika strukovnih predmeta** iz sva 3 obrazovna sektora: strojarstva, elektrotehnike i drvne tehnologije sudjelovat će 8 dana na aktivnostima praćenja rada u partnerskim školama:

1. Salpaus, Lahti, Finska (1 nastavnik)

2. LP Pierre-Joel Bonte, Riom, Francuska (1 nastavnik)

3. LP Thomas Edison, Echirolles, Francuska (1 nastavnik)

4. Ogres Tehnikums, Ogre, Latvija (1 nastavnik)

5. Kauno technikos profesinio mokymo centras, Kaunas, Litva (1 nastavnik)

Mobilnosti nastavnika su planirane kroz 1. i 2. polugodište školske godine 2019./2020.

Stručno će se usavršavati kroz aktivnosti uključivanja u nastavu i praćenja nastave nastavnika-sustručnjaka iz partnerske škole. Naglasak je na usvajanju inovativnih strategija i metoda rada s učenicima u strukovnom obrazovanju te uključivanju dobre prakse i novih metoda u svakodnevne aktivnosti po povratku s mobilnosti. Nastavnici će imati priliku razmijeniti iskustva sa sustručnjacima,kao i poboljšati svoje jezične i stručne kompetencije, što će dovesti do veće motiviranost i zadovoljstva u svakodnevnom rad.

Prije početka mobilnosti:

**Obveze prije mobilnosti** za nastavnike:

-izrada **Europass životopisa**, koji će se dostaviti i partnerima kako bi se bolje upoznali s karakteristikama i potrebama sudionika

-potpisivanje Ugovora i plana stručnog usavršavanja

-sudjelovanje na radnim sastancima

-izrada eTwinning profila

-priprema:

Individualna stručna priprema:

**The School Education Gateway** portal-čitanje stručnih članaka i publikacija u kategorijama "Viewpoints" i "Resources", praćenje besplatnih online usavršavanja povezanih s ciljevima ovog projekta u rubrici „Teacher Academy”.

**e-Twinning** portal-prijaviti se na portal, prijaviti se kao sudionice u grupu "Erasmus+ i eTwinning u strukovnim školama? Zašto ne!", odslušati sva tri webinara i pogledat primjere dobre prakse te naučiti kako koristiti „eTwinning Live“ i „Twinspace“; proučavati sadržaje kojima mogu unaprijediti svoje jezične kompetencije te pratiti i uključivati se na mrežne edukacije dostupne na eTwinningu.

Organizirana priprema za mobilnost nastavnika-od početka rujna 2019:

-jezična priprema (sati engleskog jezika s nastavnicom Denizom Dumanić)

-kulturološka priprema (Tonka Medvid)

-psihološko-pedagoška priprema, praktična priprema (Sanja Novak/Marina Skelin)

**Obveze nakon povratka (do kraja projekta):**

-ispunjavanje on-line upitnika i dodatnog evaluacijskog upitnika:svi

-diseminacija: svi

-izvješće o ishodima mobilnosti: „Što ću koristiti i na koji način u svom radu?“

-procjena jezičnih kompetencija nakon povratka s mobilnosti: nastavnica engleskog jezika

Svi sudonici dobit će potvrdnice o sudjelovanju u projektu kao i Europass dokumente mobilnosti te će im se pomoći u izradi Europass životopisa. Koristit ćemo ECVET za priznavanje ishoda učenja naših učenika.